РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ГРАД НОВИ САД

ГРАДСКА УПРАВА ЗА ЗДРАВСТВО

Жарка Зрењанина 2, Нови Сад

Комисија за јавну набавку услуга број ЈНОП 1/15

Број: XII-50-1/2015-39-5

3. март 2015. године

НОВИ САД

На основу члана 63. Закона о јавним набавкама ("Службени гласник РС", бр. 124/12 и 14/15) и Решења о образовању Комисије за јавну набавку услуга број ЈНОП 1/15, број:   
XII-50-1/2015-39-2 од 19. фебруара 2015. године, Комисија за јавну набавку услуга контроле нутритивне вредности и здравствене безбедности хране и чистоће брисева површина и руку запослених у објектима друштвене исхране у Граду Новом Саду и процене ризика по здравље за период од годину данаброј ЈНОП 1/15, дана 3. марта 2015. године, сачинила је

**ДОПУНЕ КОНКУРСНЕ ДОКУМЕНТАЦИЈЕ ЗА ЈАВНУ НАБАВКУ УСЛУГА КОНТРОЛЕ НУТРИТИВНЕ ВРЕДНОСТИ И ЗДРАВСТВЕНЕ БЕЗБЕДНОСТИ ХРАНЕ И ЧИСТОЋЕ БРИСЕВА ПОВРШИНА И РУКУ ЗАПОСЛЕНИХ У ОБЈЕКТИМА ДРУШТВЕНЕ ИСХРАНЕ У ГРАДУ НОВОМ САДУ И ПРОЦЕНЕ РИЗИКА ПО ЗДРАВЉЕ ЗА ПЕРИОД ОД ГОДИНУ ДАНА, јавна набавка број ЈНОП 1/15**

**- ОТВОРЕНИ ПОСТУПАК -**

**I**

У Конкурсној документацији за јавну набавку услуга контроле нутритивне вредности и здравствене безбедности хране и чистоће брисева површина и руку запослених у објектима друштвене исхране у Граду Новом Саду и процене ризика по здравље за период од годину данаброј ЈНОП 1/15, у поглављу III. Спецификација (врста, техничке каратеристике, количина и опис услуга, рок и место извршења услуга), у ставу 4. алинеја прва, после речи:

"одређивање нутритивне вредности (хемијско-броматолошка анализа са одређивањем енергетске вредности, хранљивог састава и садржаја соли у оброку и израда лабораторијске анализе, специјалистичког мишљења и предлога мера у случају одступања од препорука за сваки анализирани узорак) у доручку, ужини и ручку," додају се речи:

"Одређивање нутритивне вредности обухвата одређивање протеина, масти и угљених хидрата са израчунавањем енергетске вредности оброка уз одређивање садржаја натријум-хлорида,"

**II**

У поглављу III. Спецификација (врста, техничке каратеристике, количина и опис услуга, рок и место извршења услуга), у делу Методологија рада, на страни 6, после речи:

"Контрола нутритивне вредности и здравствене безбедности хране и чистоће брисева површина и руку запослених у објектима друштвене исхране у Граду Новом Саду и процена ризика по здравље се врши методом случајног узорка, у ненајављене дане, према Плану узорковања који је дат у Конкурсној документацији." додају се речи:

"Контрола нутритивне вредности и здравствене безбедности хране и чистоће брисева површина и руку запослених у објектима друштвене исхране у Граду Новом Саду врши се тако да понуђач сам одлучује у која три различита објекта ће у току једног дана узети узорак доручка, ужине, односно ручка, поштујући правило да се у току једног дана контролише само један целодневни оброк (у првом објекту узима се један узорак доручка, у другом објекту узима се један узорак ужине, а у трећем објекту узима се један узорак ручка).

Узимање брисева са површина и руку запослених у објектима друштвене исхране у Граду Новом Саду, у централним кухињама Предшколске установе "Радосно детињство", може се вршити истог дана у оба објекта, а узимање узорака брисева у кухињама за расподелу обавља се у различитим објектима у различитим данима у току месеца тако да се испоштује План узорковања, чиме се обезбеђује континуирана контрола брисева ради провере критеријума микробиолошке прихватљивости руку и површина које долазе у контакт са храном."

**III**

У вези са овим допунама Конкурсне документације, Наручилац ће сачинити пречишћен текст Конкурсне документације и објавити га на Порталу јавних набавки и интернет страни Наручиоца.

**КОМИСИЈА ЗА ЈАВНУ НАБАВКУ**